Stanislav Markelov

Stanislav Jurjevitš Markelov (vene keeles: Станисла́в Ю́рьевич Марке́лов; 20. mai 1974 Moskva – 19. jaanuar 2009 Moskva) oli Vene inimõiguste advokaat. Ta osales mitmes tuntud kohtuprotsessis, kaitstes sealhulgas mitmeid antifašište, ajakirjanikke ja politseivägivalla ohvreid.

Muuhulgas oli Markelov Vene koloneli Juri Budanovi poolt tapetud noore tšetšeeni naise Elza Kungajeva perekonna advokaat, Juri Budanov vabanes vanglast 2009. aasta jaanuari keskel ehk 15 kuud enne karistusaja lõppemist.

 Töökäik 
Markelov oli Venemaa Õigusriigi Instituudi president. Ta esindas Anna Politkovskajat, kes tapeti Moskvas 2006. aastal; Mihhail Beketovit, opositsiooni pooldava ajalehe toimetajat, kes sai 2008. aasta novembris rängalt peksa; ja paljusid piinatud tšetšeeni tsiviilisikuid. Samuti kaitses ta inimesi, kes langesid Dubrovka teatri pantvangikriisi ohvriks.Anna Politkovskaya's lawyer Stanislav Markelov shot dead in Moscow Times Online 2004. aastal rünnati Markelovit Moskva metroos ja peksti, kuni ta teadvuse kaotas; kedagi rünnaku eest süüdi ei mõistetud.

 Mõrv 
Markelovit tulistati 19. jaanuaril 2009 Moskvas pressikonverentsilt lahkudes vähem kui 800-meetrit Kremlist. Rünnakus sai surma ka Markelovile appi tulla püüdnud Novaja Gazeta ajakirjanik Anastassija Baburova."Chechen Rights Lawyer and Journalist Shot in Moscow". The International Herald Tribune (vaadatud 19. jaanuaril 2009)

 Reaktsioonid 
Ligi 300 noort protestis Moskvas loosungitega nagu "Ühtne Venemaa on fašistlik riik" ja "Markelov elab igavesti".Анархисты все-таки прошли шествием по Москве, grani.ru (20. jaanuar 2009) (vene keeles) Groznõi tänavatele tuli üle 2000 inimese. Human Rights Watch ja Amnesty International taotlesid erapooletut uurimist.

Vihakuritegude ekspert Galina Koževnikova ütles 2009. aasta veebruaris, et sai e-kirjaga ähvarduse, milles tal soovitati Markeloviga liitumiseks valmistuda. 

 Uurimine 
2009. aasta novembris kuulutasid Venemaa võimud kriminaaluurimise lõppenuks. Mõrvas kahtlustati 29-aastast Nikita Tihhonovi ja tema elukaaslast, 24-aastast Jevgenia Khasist, radikaalset natsionalistlikku paari, kes oli seotud rühmitusega Russki Obraz () ja Vene rahvuslaste lahinguorganisatsiooniga (, BORN). Algselt oli Russki Obraz ajakiri, mille asutasid Tihhonov ja tema sõber Ilja Gorjatšov 2002. aastal radikaalfašistliku Serbia ajakirja Pilt () kloonina.  Mõlemad olid Moskva Riikliku Ülikooli ajalooüliõpilased.

Uurijate sõnul pani mõrva toime Tihhonov, Khasis aga andis talle mobiiltelefoni teel teada Markelovi ja Baburova liikumisest vahetult enne kallaletungi. Mõrva motiiviks oli kättemaks Markelovi eelneva advokaaditöö eest trotskistlike aktivistide huvides. Mõrvas kahtlustatavad peeti kinni ja väidetavalt tunnistasid nad kuriteo üles. 2011. aasta mais mõisteti Tihhonovile eluaegne vangistus, Khasis aga 18 aastaks vangi.

FSB direktor Aleksandr Bortnikov teatas Venemaa presidendile Dmitri Medvedevile, et kõnealune radikaalne rühmitus pani 2009. aasta septembris toime etnilistel põhjustel mõrva ja valmistas ette uut mõrva.

2015. aastal mõisteti Markelovi mõrva eest süüdi teine rühmituse BORN liige Ilja Gorjatšov.

 Viited 

Kategooria:Venemaal mõrvatud ajakirjanikud
Kategooria:Venemaa inimõiguslased
Kategooria:Ostankino kalmistule maetud
Kategooria:Sündinud 1974
Kategooria:Surnud 2009